DefiníciaOuter city, alebo aj  "vonkajšia mestská časť", sa vzťahuje na mestskú oblasť nachádzajúcu sa na okraji alebo na periférii mesta. Hovoríme o časti, ktorá už nie je v blízkosti CBD ani Inner city časti. Vonkajšie mestské časti sú typické tým, že nie sú až tak husto osídlené v porovnaní s inner city časťou. Nachádzajú sa tu už primárne len rezidenčné oblasti a zóny. Nájdeme tu ale aj obchodné a priemyselné zóny. V okrajových častiach mesta sa nachádza skôr jeden veľký komplex, kde nájdeme všetko potrebné pre každodennú potrebu.PopisV Outer city oblastiach nájdeme viacej zelene, verejných parkov a priestorov na rodinnú zábavu. Na rozdiel od Inner city časti sú vonkajšie mestské časti výsledkom rozrastania miest a suburbanizácie. Postupne ako sa mestá rozširujú  a rastie dopyt po bývaní tak sa vytvára tlak na rozvoj mesta smerom von z centra.Okrajová alebo vonkajšia časť mesta je diametrálne odlišná od vnútornej časti mesta, či už v podobe toho, aké služby ponúka alebo v tom, ako vyzerá. Outer city časť ponúka tiché príjemné prostredie vhodné pre rodiny s deťmi alebo staršie generácie.  Vonkajšie časti mesta majú často veľmi dobre vybudovanú infraštruktúru, hlavne kvôli tomu, že rezidenti potrebujú dochádzať do centra za prácou. Taktiež tu zvyčajne správne funguje aj mestská hromadná doprava, ktorá je vitálna pri doprave do centra mesta.